钦定古今图书集成/理学汇编/文学典/第241卷 > 《书刘生铙歌后》宋·濂
## 钦定古今图书集成/理学汇编/文学典/第241卷 > 《书刘生铙歌后》宋·濂

伯夷、柳下惠饬身制行，皆高于当世。然揆诸“大中之
道，或不能无过，故其流至于隘与不恭。”甚哉！为师之
难也！近代以文章名天下者，蜀郡虞文靖公、豫章揭
文安公、先师黄文献公及庐陵欧阳文公为最著。然
四公之中，或才高而过于肆，或辞醇而过于窘，或气
昌而过于繁，故效之者皆不能无弊。惟先师之文，和
“平渊洁，不大声色而从容于法度。是以宗而师之者，
虽有高下浅深之殊，然皆守矩蹈规，不敢流于诡僻
迂怪者，先师之教使然也。”乌伤刘生刚从余学经为
文颇久，近制《国朝铙歌》十二曲，传于远迩，士君子称
之。顾予岂能使生至是哉？实先师之遗教，被人深且
远故耳。余少于斯文，盖有志焉。及今尤真知之，然后
叹先师之不可及也。后之有志于学者，非果有得于
古人之法。乌知余言为然哉。